Návrh
na zrušenie uznesenia vlády Slovenskej republiky č. 194/2000 z 29. marca 2000
___________________________________________________________________________

Číslo uznesenia/zo dňa:	194 z 29. marca 2000

Názov uznesenia:	            k  správe o rozpracovaní Akčného programu medzinárodnej
                                                konferencie OSN o populácii a rozvoji (Káhira 1994)
                                               a Kľúčových opatrení pre ďalšiu implementáciu Akčného
                                               programu káhirskej konferencie prijatých na 21. Osobitnom
                                               zasadnutí Valného zhromaždenia OSN v  dňoch 30.6. – 2.7.1999
                                               v New Yorku.

Predkladateľ:			minister práce, sociálnych vecí a rodiny

Číslo úlohy:			B.1.

Znenie úlohy:               	Vytvoriť medzirezortnú pracovnú skupinu pre implementáciu  
                                                záverov Akčného programu a Kľúčových opatrení v oblasti   
                                                populácie a rozvoja 
                                                
Termín úlohy:                         do 31. mája 2000
                                                 
Odôvodnenie zrušenia:		V bode  B.1 predmetného uznesenia bolo uložené ministrovi práce sociálnych vecí a rodiny vytvoriť medzirezortnú pracovnú skupinu pre implementáciu záverov Akčného programu a Kľúčových opatrení v oblasti populácie a rozvoja. Akčný program bol prijatý na káhirskej konferencii a jeho plnenie bolo vyhodnotené na 21.OZ VZ OSN v roku 1999 v New Yorku a zároveň boli navrhnuté Kľúčové opatrenia v oblasti populácie a rozvoja.    
Medzirezortná pracovná skupina pracovne nazývaná „Káhira“ pracovala od roku 2000. V pracovnej skupine boli zastúpené jednotlivé ministerstvá, organizácie a inštitúcie, ako aj experti z oblasti demografie a zástupcovia mimovládnych organizácií, ktoré sa prihlásili k plneniu záverov káhirskej konferencie. 
Zároveň bolo vytvorené významné demografické pracovisko Výskumné demografické centrum INFOSTATu, ktoré na vysokej odbornej úrovni zabezpečuje metodologicko -analytickú činnosť v otázkach demografie a koordináciu demografického výskumu a aktivít v oblasti populačného vývoja v Slovenskej republike.
Zástupcovia Výskumného demografického centra INFOSTATu sú pozývaní a aktívne sa zúčastňujú na všetkých významných európskych a svetových konferenciách o populačnom vývoji a demografii. Výskumné demografické centrum INFOSTATu pravidelne raz mesačne organizuje v spolupráci s Katedrou humánnej geografie a demografie PRIF UK a Slovenskou štatistickou a demografickou spoločnosťou demografické diskusné popoludnie. Na diskusnom popoludní sa zúčastňujú aj zástupcovia jednotlivých ministerstiev a rezortných výskumných pracovísk, ako aj zástupcovia ostatných ústredných orgánov štátnej správy a samosprávy.
Významnou mierou k implementácii záverov káhirskej konferencie prispeje aj Rada vlády Slovenskej republiky pre rodovú rovnosť, schválená uznesením vlády Slovenskej republiky č. 862/2007.
Výskumné demografické centrum INFOSTATu a Rada vlády Slovenskej republiky pre rodovú rovnosť budú zabezpečovať aj koordináciu otázok populačného vývoja aj z aspektu rodovej rovnosti a vytvárania podmienok pre zosúladenie rodinného, osobného a profesionálneho života. 

Číslo úlohy:			B.2.

Znenie úlohy:               	 Raz ročne informovať vládu o implementácii záverov 
                                    Akčného programu a Kľúčových opatrení v oblasti populácie a 
                                    rozvoja 
Termín úlohy:                         k 31. januáru 

Odôvodnenie zrušenia:		V bode B.2 predmetného uznesenia bolo uložené ministrovi práce, sociálnych vecí a rodiny raz ročne informovať vládu Slovenskej republiky o implementácii záverov Akčného programu ako základného dokumentu, ktorý bol prijatý na káhirskej konferencii a Kľúčových opatrení v oblasti populácie a rozvoja, prijatých na 21. osobitnom zasadnutí Valného zhromaždenia OSN v dňoch 30. 6. - 2. 7. 1999 v New Yorku každoročne v termíne do 31. januára.
Doteraz bolo predložených sedem implementačných správ. Myšlienky káhirskej konferencie o populácii a rozvoji sa dostali do pozornosti štátnej správy, samosprávy, ako aj širokej verejnosti. Závery konferencie nie sú spochybňované a sú základným východiskom pre spoluprácu v otázkach ďalšieho populačného vývoja. 
Monitorovanie otázok populačného vývoja je  zabezpečené v Národnom programe reforiem Slovenskej republiky na roky 2006 - 2008 v časti III. Politika zamestnanosti, schváleného uznesením vlády Slovenskej republiky č. 797/2005.